**- НАЦРТ -**

На основу члана 36. и члана 87. Статута града Градишка (“Службени гласник општине Градишка” број 4/17, „Службени гласник града Градишка” број 5/19,), Скупштина града Градишка на сједници одржаној 26.10.2022. године донијела је:

**О Д Л У К А**

**о измјенама Програма борачко-инвалидске заштите и**

**заштите цивилних жртава рата за 2022. годину**

**I**

У Програму борачко-инвалидске заштите и заштите цивилних жртава рата за 2022. годину („Службени гласник града Градишка“ број 18/21) у тачки 1. иза ријечи „Буџетом града Градишка, за борачко инвалидску заштиту и заштиту цивилних жртава рата укупно је предвиђено“, број „382.000,00 КМ“ замјењује се бројем „412.000,00 КМ“.

У наставку у тачки 1. Програма број „214.000,00 КМ“ замјењује се бројем „213.000,00 КМ“.

У тачки 1. послије ријечи „за издатке намјењене за санацију и одржавање спомен комплекса и набављање јарбола са заставама укупно“ број „25.000,00 КМ“, замјењује се бројем „ 56.000,00 КМ“.

У наставку у тачки 1. послије ријечи „Помоћи корисницима и другим носиоцима борачко инвалидске заштите “ број „214.000,00 КМ“, замјењује се бројем „213.000,00 КМ“.

У тачки 1. Програма, послије ријечи „Издаци за градњу, санацију и одржавање спомен-
комплекса “ број „20.000,00 КМ“, замјењује се бројем „31.000,00 КМ“.

У тачки 1. послије ријечи „Издаци за набавку и постављање јарбола за заставе“ број „5.000,00 КМ“, замјењује се бројем „25.000,00 КМ“.

**II**

У тачки 2. у уводу број „214.000,00 КМ“ замјењује се бројем „213.000,00 КМ“.

У тачки 2. у дијелу који се односи на рјешавање стамбених питања број „144.000,00 КМ“, замјењује се бројем 148.300,00 КМ.

**III**

У тачки 4. Програма послије ријечи „Сваке године се одређена новчана средства утроше за те намјене па је тако и Програмом планирано да се“ број „20.000,00 КМ“, замјењује се бројем „31.000,00 КМ“, а иза ријечи „Уз тај износ, планиран је и износ од“ број „5.000,00 КМ“ замјењује се бројем „25.000,00 КМ“.

**IV**

Ова одлука ступа на снагу 8 (осам) дана од објављивања у „Службеном гласнику града Градишка“.

Број:\_\_\_\_\_\_\_\_\_\_ /22

Датум:\_\_\_\_\_\_\_\_\_\_\_године

Г р а д и ш к а ПРЕДСЈЕДНИК

 СКУПШТИНЕ ГРАДА

 Миленко Павловић

**ОБРАЗЛОЖЕЊЕ**

Одлуке о измјенама Програма борачко-инвалидске заштите и

заштите цивилних жртава рата за 2022. годину

**ПРАВНИ ОСНОВ**

На основу члана 36. i члана 87. Статута града Градишка (“Службени гласник општине Градишка” број 4/17, „Службени гласник града Градишка” број 5/19,).

**РАЗЛОЗИ ЗА ИЗМЈЕНУ**

Програмом је планиран укупни буџет за борачко-инвалидску заштиту у износу од 382.000,00 КМ. Овом измјеном укупан износ се повећава за 30.000,00 КМ, то јесте на износ од 412.000,00 КМ. Од наведеног износа планирано је да се за реализацију програма утроши 213.000,00 КМ, а не планираних 214,000 КМ. Такође за потребе санације и изградње спомен комплекса планирана су средства у износу од 25.000,00 КМ, а овом измјеном је план утрошка за ове намјене повећан на 56.000,00 КМ.

Разлози за измјену су ти да је Министартво рада и борачко-инвалидске заштите РС уплатило Градској управи Градишка средства у износу од 6.000,00 КМ, а све на основу јавног позива за финансирање и изградњу спомен комплекса путем којег је Одјељење за борачко-инвалидску заштиту успјешно конкурисало за одређена новчана средства. Такође, један од разлога за повећање је и тај да је у Централном спомен парку изграђена биста генералу Рајку Балаћу, па су из тог разлога средства намејњена за изградњу и обнову спомен обиљежја, са првобитно планираних 4.000,00 КМ повећана на 15.000,00 КМ због трошкова израде бисте.

Следеће повећање се односи на износ намјењен за реализацију Програма борачко инвалидске заштите. У дијелу који се односи на ,,Рјешавање стамбених питања“ износ планиран од 144.000,00 КМ повећава се на 148.300,00 КМ. Разлог је тај што се на конкурс пријави много више лица (352) који имају потребу за новчану помоћ, а средстава је недовољно, па би овим повећањем удовољили значајно већем броју захтјева.

**ПРИЈЕДЛОГ**

Из горе наведених разлога молимо да се Одлука о измјенама Програма борачко-инвалидске заштите и заштите цивилних жртава рата за 2022. годину усвоји у предложеном тексту.

**ОБРАЂИВАЧ**

**Одјељење за борачко-инвалидску заштиту**

 **ПРЕДЛАГАЧ**

**Начелник** **Одјељења ГРАДОНАЧЕЛНИК**

 **Дарко Десанчић Зоран Аџић**